Sorgas

Sorgas (Sorghum) – magnolijūnų (Magnoliophyta) skyriaus, miglinių (Poaceae) šeimos gentis.

Tik viena rūšis auginama maistui, o kai kurios kitos — pašarams. Visų sorgų sudėtyje yra fenolinių rūgščių, o dažnose — flavonoidų.

 Kultūriniai augalai 
Sorghum bicolor yra pasaulyje plačiai žinomas kaip javas, t. y. svarbi grūdinė kultūra. Tai yra penktasis pagal suvartojimą javas pasaulyje. 

Manoma, kad sorgai maistui ir pašarams imtos auginti Jemene ir Sudane. Šiuo metu svarbi žemės ūkyje grūdinė kultūra kaip dvispalvis sorgas (Sorghum bicolor) yra kilusi Etiopijoje. 2000 m. pr. m. e. jos jau buvo auginamos centrinėje Indijoje. Sorgai yra laikomi flavonoido proantocianidino šaltiniu.

Ankstyvose augimo stadijose kai kurios sorgų rūšys gali turėti vandenilio cianido, hordenino ir nitratų, kurie mirtini besiganantiems gyvūnams. Taipogi dėl karščio ar sausros augale gali būti dideli cianido ir nitratų kiekiai vėlyvesnėse augimo stadijose.

 Evoliucija 

 Filogenezė 

Sorgai yra glaudžiai susiję su kukurūzais PACMAD kladoje ir nutolę nuo javų (kviečiai, miežiai ir kt.), kurie yra BOP kladoje.

 Taksonomija 

Sorgai priklauso miglinių (Poaceae) šeimai, Panicoideae pošeimiui ir Andropogoneae tribai – kaip ir paprastasis kukurūzas (Zea mays), aukštasis barzdotis (Andropogon gerardi) ir cukranendrė (Saccharum spp.). Yra išskiriamos šios rūšys:

 Alepinis sorgas (Sorghum halepense) – šiaurės Afrika, rytinės Atlanto vandenyno salos, pietų Azija nuo Libano iki Vietnamo; aklimatizuotas rytų Azijoje, Australijoje, Amerikoje
 Blizgusis sorgas (Sorghum nitidum) – rytų Azija, Indijos subkontinentas, pietryčių Azija, Naujoji Gvinėja, Mikronezija
 Dvispalvis sorgas (Sorghum bicolor) – kultivuojamas sorgas; kilęs iš Afrikos Sahelio regijono; plačiai sėjamas atogrąžų ir subtropiniuose regionuose
 Sorghum amplum – šiaurės vakarų Australija
 Sorghum angustum – Kvynslandas
 Sorghum arundinaceum – Afrika, Indijos subkontinentas, Madagaskaras, vakarinės Indijos vandenyno salos
 Sorghum brachypodum – Šiaurės teritorija
 Sorghum bulbosum – Šiaurės teritorija ir vakarinė Australija
 Sorghum burmahicum – Tailandas, Mianmaras
 Sorghum controversum – Indija
 Sorghum ecarinatum – Šiaurės teritorija ir vakarinė Australija
 Sorghum exstans – Šiaurės teritorija, Australija
 Sorghum grande – Šiaurės teritorija, Kvynslandas
 Sorghum interjectum – Šiaurės teritorija ir vakarinė Australija
 Sorghum intrans – Šiaurės teritorija ir vakarinė Australija
 Sorghum laxiflorum – Filipinai, Mažosios Sundos salos, Sulavesis, Naujoji Gvinėja, Šiaurės Australija
 Sorghum leiocladum – Kvynslandas, Naujasis Pietų Velsas, Viktorija
 Sorghum macrospermum – Šiaurės teritorija
 Sorghum matarankense – Šiaurės teritorija ir vakarinė Australija
 Sorghum plumosum – Australija, Naujoji Gvinėja, Indonezija
 Sorghum propinquum – Kinija, Indijos subkontinentas, Pietryčių Azija, Naujoji Gvinėja, Kalėdų sala, Mikronezija, Kuko Salos
 Sorghum purpureosericeum – Sahelio regionas nuo Malio iki Tanzanijos; Jemenas, Omanas, Indija
 Sorghum stipoideum – Šiaurės teritorija ir vakarinė Australija
 Sorghum timorense – Mažosios Sundos salos, Maluku, Naujoji Gvinėja, šiaurės Australija
 Sorghum trichoclada – Meksika, Gvatemala, Hondūras
 Sorghum versicolor – rytų ir pietų Afrika nuo Etiopijos iki Namibijos; Omanas
 Sorghum virgatum – sausringi regionai nuo Senegalo iki Levanto
 Sudaninis sorgas (Sorghum × drummondii) – Sahelio regijonas ir vakarinė Afrika

Septyniolika rūšių kilę iš Australijos, kai kurių paplitimo arealas tęsiasi iki Afrikos, Azijos, Mezoamerikos ir kai kurių Indijos ir Ramiojo vandenynų salų.

 Šaltiniai 

Kategorija:Migliniai
Kategorija:Grūdiniai augalai